דרך המלך (סדרת טלוויזיה)
פרקים > עונה 3

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 13 | 1 | "Episode 1" | ג'וליה לינדסטרום | ליסה אמבירן | 11 במרץ 2023 |
אוגוסט חותם על הסדר כספי עם וילהלם וסימון. המלכה חולה. העוזרת של וילהלם, פארימה, מציעה שישתמש במערכת היחסים שלו עם סימון כדי להעניק לבית המלוכה תדמית מודרנית יותר. התלמידים מתכוננים למסיבת "50 הימים". סימון מגיב ברשת לספקולציות שונות שנכתבות בנוגע למערכת היחסים שלו עם וילהלם. שרה ופליס כועסות על אוגוסט. במאמר שהתפרסם בעיתון הועלו טענות באשר לבריונות והתעללות שנחוו בהילרסקה לאורך השנים, ובתגובה המנהלת החדשה שמונתה לבית הספר על רקע הסערה מטילה עוצר על התלמידים.
| 14 | 2 | "Episode 2" | ג'וליה לינדסטרום | ליסה אמבירן, פיה גראדוואל | 11 במרץ 2023 |
התלמידים מתכננים טיול מחנאות. שרה לא חוזרת לבית הספר, ועוברת לגור עם אביה. וילהלם מצטרף למקהלה של סימון. וילהלם מנסה להניא את סימון מלפרסם את שיריו ברשתות החברתיות, על רקע ההמלצות שקיבל מבית המלוכה בעניין. חבריו של סימון מגיעים לטיול המחנאות, אך תלמידות בבית הספר דיברו אליהם באופן מעליב. המלכה יוצאת לחופשת מחלה, ומתמודדת עם דיכאון.
| 15 | 3 | "Episode 3" | ג'רי קרלסון | ליסה אמבירן, טובה פורסמן, סופי פורסמן | 11 במרץ 2023 |
בעוד שמצבה הבריאותי של אמו מחמיר, וילהלם רואה את הכתר מאיים ומתקרב אליו. וילהלם ואוגוסט נאלצים לנהל גישור יחד. נוכחותם של צלמי פפראצי מסביב מטרידה את וילהלם וסימון. סימון מקבל איומים מאנשים ברשתות החברתיות. וילהלם מסרב לחתום על עצומה של אוגוסט בנוגע להגבלות המחמירות החדשות בבית הספר. גורמי הפיקוח על בתי הספר מגיעים לביקור בהילרסקה. אוגוסט מבקש משרה שתחזור לבית הספר, ואביה משכנע אותה לעשות כן. תלמידי בית הספר חוגגים את ליל ולפורגה (ליל ה-30 באפריל). סימון מצטלם בהפגנת שמאל, שנערכה ביום הפועלים הבין-לאומי (1 במאי). אבן הושלכה על ביתו של סימון.
| 16 | 4 | "Episode 4" | ג'רי קרלסון | ליסה אמבירן, אבה סטימנה | 11 במרץ 2023 |
וילהלם וסימון דנים על מונרכיה ועל זכויות להט"ב. וינסנט מארגן שביתה בבית הספר, בדרישה לקבל את הטלפונים הניידים שלהם בחזרה, לאחר שאלה הוחרמו מהם למרבית שעות היום, ולהקל עליהם מגבלות נוספות. עם חזרתה של שרה להילרסקה, היא ופליס מתקשות להתחמק אחת מהשנייה. אוגוסט מספר לווילהלם שאחיו אריק היה בין האחראים לתקרית זובור משפילה שעבר בהילרסקה.
| 17 | 5 | "Episode 5" | ליניה רוקסהיים | ליסה אמבירן, תיאו בוגוסלב | 11 במרץ 2023 |
וילהלם מדמיין איך אריק וחבריו לשכבה התנהגו לאוגוסט ולשאר חבריו, כעת תלמידי שנה שלישית, במהלך החניכה שעשו להם. אוגוסט מבשר לווינסנט ולנילס שלא היהי באפשרותו להשתתף בארוחת הערב של תלמידי השנה השלישית. במקום זאת, עליו להשתתף ביום הולדתו ה-17 של וילהלם, כפי שהורתה המלכה. וילהלם עוזב את המקהלה ומשתף את סימון בעובדה שהתגלתה לו מעברו של אריק. סימון אומר שאחים נוטים לעשות טעויות, אך וילהלם נפגע מאוד מההשוואה שעשה. שרה רצה בעצמה לבצע את מבחן הנהיגה המעשי שלה, אחרי שאביה לא הגיע לאסוף אותה ולא ענה לשיחות שלה. במהלך המבחן ראתה מהחלון את אביה שותה בירה עם חבריו. אמו של סימון משוחחת איתו בביתם, ואומרת לו שאהבה לא אמורה להיות כל כך קשה. אחרי שקיבלה את רישיון הנהיגה, שרה מחליטה לחזור לביתה ומתפייסת עם סימון. סימון מעיר את וילהלם ושר לו שיר יום הולדת. עם הגעתו לארמון עבור יום הולדתו ה-17, וילהלם מחליט לעסוק בשאלות הנוגעות לעבר ולעתיד שלו, מה שעשוי להשפיע על קרוביו. אוגוסט ושרה מדברים במהלך ארוחת הערב בהילרסקה, לאחר זמן מה שלא היו כלל בקשר, ולבסוף מתנשקים. במהלך ארוחת הערב עם סימון, וילהלם משוחח עם אביו ואמו, שמזכירים שוב ושוב את אחיו אריק, והדבר מתחיל לגרום לו לטריגרים. וילהלם מתפרץ על הוריו, ונוזף באמו על שהייתה גרועה בתפקידה כאמא וכבוסית גם כן. אחרי שהוריו עזבו את החדר, הוא הולך ומעיף לרצפה את כל המתנות שקיבל, בעוד סימון נותר משותק מאימה. סימון אומר שאהבה לא אמורה להיות כל כך קשה, ומחליט לסיים את הקשר.
| 18 | 6 | "Episode 6" | ליניה רוקסהיים | ליסה אמבירן, אבה סטימנה | 18 במרץ 2023 |
אחרי שסימון נפרד מווילהלם, הוא מחליט לא להגיע לבית הספר כדי שלא יראה אותו. שרה מקבלת את הרכב של אביה במתנה ממנו. מנהלת פנימיית הילרסקה מודיעה לתלמידים על החלטת המפקחים לסגור את בית הספר. תלמידי השנה השלישית מחליטים לערוך מסיבת סיום בבית הספר, וגם סימון וגם וילהלם מגיעים אליה. אוגוסט מתנצל בפני וילהלם על מעשיו, ווילהלם מתנצל בפניו בשמו של אריק על מעשיו בתקרית הזובור. שרה נפרדת מאוגוסט ונפגשת עם פליס לאחר זמן מה כדי ליישר את ההדורים ביניהן. וילהלם וסימון מבטיחים זה לזה במסיבה לבלות את הלילה הקרוב בלי להתווכח, וחולקים כמה רגעים אינטימיים. יום לאחר מכן, אחרי טקס סיום הלימודים, אמו של וילהלם ניגשת להתנצל בפניו על האופן שבו נהגה בו. סימון ווילהלם נפרדים לשלום בפעם האחרונה. פליס מחליטה לא לנסוע עם חברותיה לניו יורק, ובוחרת לטייל עם שרה במקום. בעת שווילהלם יושב ברכב עם הוריו, לפני יציאתם לארמון, הוא חווה הארה ומחליט לוותר על כס המלכות משום שהוא לא רוצה בו בעצמו. הוא יוצא מהרכב, לעיניו של אוגוסט, ורץ אל סימון. הוא חושף בפניו את החלטתו, ומצהיר על אהבתו כלפיו; השניים מתאחדים בסופו של דבר. בסוף הפרק וילהלם וסימון מתכרבלים ומחזיקים ידיים במכונית, וצוהלים יחד עם שרה ופליס.